Iñaki Urdangarin

Iñaki Urdangarin Liebaert (Zumarraga, Gipuzkoa, 1968ko urtarrilaren 15a) eskubaloi jokalari profesional ohia da, eta Cristina Borboikoaren senarra. Diru publikoa legez kanpo bereganatzeaz auzipetua eta kondenatua, 2018ko ekainaren 18an espetxeratu zuten, beretzat bakarrik prestatu eta berritutako modulu batean, Brievako (Avila) espetxean.

Bizitza 

Arbasoa du Balentin Berriotxoa, Bizkaiko patroia. Aita Juan Maria Urdangarin Berriotxoa (1932-2012), euskalduna, Vital Kutxaren presidente ohia, eta ama Claire Liebaert Courtain belgikarra ditu. Bere aitaren aldeko familiako gehienak Gasteizen bizi dira. Hala ere, bere haurtzaro eta gaztaroaren zatirik handiena Bartzelonan eman du Iñakik. Hantxe ESADEn ikasi zuen.

1997an, Joan Karlos I.a Espainiakoaren alaba Cristina Borboikoa ezkondu zuen Bartzelonan. Hori zela eta, Palmako duke eta dukesa titulua eman zieten ezkonberriei.

Urdangarin afera 

2011ko azaroan, ustelkeria zela eta auzipetu zuten, diru publikoa legez kanpo bereganatzea leporatuta.

Eskubaloiko palmaresa

Bartzelona 
 Nazioarteko tituluak:
 Europako Kopa: 1990-1991, 1995-1996, 1996-1997, 1997-1998, 1998-1999 eta 1999-2000.
 Europako Eskubaloi Errekopa: 1993-1994 eta 1994-1995.
 Europako Eskubaloi Superkopa: 1996-1997, 1997-1998 eta 1998-1999.
 Espainiako tituluak:
 ASOBAL Liga: 10
 Espainiako Eskubaloi Errege Kopa: 7
 Espainiako Eskubaloi Superkopa: 9
 ASOBAL Kopa: 3
 Kataluniako tituluak:
 11 Lliga Catalana d'handbol: 11

Espainiako selekzioa 
Bere 154 partidutan honako txapelketan hartu zuen parte:
 1992ko Olinpiar Jokoak: 5.a.
 1996ko Olinpiar Jokoak: 3.a. 
 2000ko Olinpiar Jokoak: 3.a. 
 1989ko Munduko Junior Eskubaloi Txapelketa: 2.a. 
 1993ko Munduko Eskubaloi Txapelketa: 5.a.
 1997ko Munduko Eskubaloi Txapelketa: 7.a.
 1999ko Munduko Eskubaloi Txapelketa: 4.a.
 1994ko Europako Eskubaloi Txapelketa: 5.a.
 2000ko Europako Eskubaloi Txapelketa: 3.a.

Erreferentziak 

Gasteizko kirolariak
Arabako eskubaloi jokalariak
Espainiako dukeak
Nóos afera
Espainiako handikiak
1996ko Udako Olinpiar Jokoetako dominadunak
2000ko Udako Olinpiar Jokoetako dominadunak
Olinpiar Jokoetako dominadunak eskubaloian
1992ko Udako Olinpiar Jokoetako eskubaloilariak
1996ko Udako Olinpiar Jokoetako eskubaloilariak
2000ko Udako Olinpiar Jokoetako eskubaloilariak